o
Derek Prince Välähdyksiä tulevasta
Osa 1
Tekstimme tänään on 1. Tes 5:23-24.
Kuten aiemmin sanoin, siinä missä Raamatussa on "te",
me sanomme "me" tehdäksemme tekstin omakohtaiseksi.
Sanokaamme siis yhdessä.
Itse rauhan Jumala pyhittäköön meidät kokonaan ja
varjelkoon koko olemuksemme, henkemme, sielumme ja ruumiimme,
niin että olemme nuhteettomat Herran Jeesuksen Kristuksen tullessa.
Hän, joka meitä kutsuu, on uskollinen ja pitää lupauksensa.
Valitsin jakeet, koska ne sopivat aiheeseen.
Aiheeni on "Israel, välähdyksiä tulevasta",
josta puhun myös seuraavalla kerralla, jos Jumala suo.
Viimeksi puhuin monista profetioista,
jotka jo ovat täyttyneet Israelin historiassa.
Mainitsin myös kolme pääteemaa, jotka eivät ole vielä toteutuneet.
Nyt puhun uskon varassa aiheesta Välähdyksiä tulevasta.
Puhun siis Israelia koskevista Raamatun kirjoituksista,
jotka eivät ole vielä toteutuneet.
Esitän arveluni siitä, miten ne saattavat toteutua.
Korostan heti alkuun, että Uusi Testamentti pitää tärkeänä
ottaa Raamatun profetiat huomioon.
Puhun Raamattuun kirjoitetuista profetioista.
Uskon myös profetoimisen armolahjaan, mutta sivuutan sen nyt.
Ihmisten profetiat pitää arvostella, mutta Raamatun profetiat on jo
täysin puhdistettu ja niiden mukaan me arvioimme kaikkea muuta.
Katsomme 2 Piet 1:19.
Pietari puhuu Herran Jeesuksen tulemisesta voimassa ja kunniassa.
Edellisissä jakeissa hän kertoo kuinka
hän ja kaksi muuta apostolia olivat todistajina
pyhällä vuorella kun Jeesus kirkastettiin.
Kirkastettuna Hän tulee takaisin.
Pietari tähdentää, että silminnäkijän todistus, vaikka onkin tärkeä,
ei ylitä Raamattuun kirjoitettua profetiaa.
Hän puhuu profeetallisesta sanasta eli Raamatun kirjoitetuista profetioista.
Pietari sanoo:
"Siksi me voimme entistä lujemmin luottaa profeetalliseen sanaan.
Ja hyvin teette tekin, jos kiinnitätte katseenne siihen
kuin pimeässä loistavaan lamppuun, kunnes päivä sarastaa ja
kointähti syttyy teidän sydämessänne."
Vaikka Pietari oli nähnyt kuinka Jeesus kirkastettiin,
niin silti Pietari tähdentää, että kirjoitettu profetia on
vakuuttavampi tiedon lähde kuin oma kokemus.
Pietari sanoo kaikille uskoville Uudessa Testamentissa:
Hyvin teette, kun kiinnitätte katseenne profeetalliseen sanaan.
On otettava selvää ja tutkittava mitä Raamatun profetiat sanovat
ajasta ennen Jeesuksen tulemista ja itse tulemisesta.
Pietari jatkaa, että se on kuin pimeässä loistava lamppu.
Tämä on hyvin tärkeää, koska olemme pimeydessä.
Maailma muuttuu yhä pimeämmäksi
eikä sillä ole tarjota meille todellista valoa.
Mutta Pietari sanoo, että Jumala on varustanut meidät lampulla,
joka valaisee pimeyden: profeetallinen sana.
Kiinnittäkää katseenne siihen.
Ellemme kiinnitä katsettamme Raamatun kirjoitettuihin profetioihin,
ellemme ota niitä huomioon, me laistamme valon,
jonka Jumala on meille varustanut ja elämme pimeydessä.
Valitettavasti moni seurakunta on pimeydessä,
koska ne eivät tunne profetioita eivätkä käännä katsetta niihin.
Seuraavaksi Pietari käyttää kaunista kuvausta sanoessaan, että
on kiinnitettävä katse pimeässä loistavaan lamppuun
kunnes kointähti syttyy teidän sydämessänne.
Tällä hän ei tarkoita Jeesuksen tulemista vaan jotain sellaista,
mitä tapahtuu sydämessämme.
Tämä on minulle omakohtaista, koska toista vuotta asuin
Egyptin ja Libyan autiomaassa ilman suojaa.
Nukuinkin pelkällä hiekalla.
Noissa oloissa kävimme pötköllemme kun aurinko laski
ja nousimme kun aurinko nousi. Nykyisin en tee enää niin.
Tiettyinä vuodenaikoina huomasin, että aamun sarastaessa
koko itätaivas alkoi valjeta.
Se ei kuitenkaan ollut nouseva aurinko vaan se, jota
Pietari kutsuu kointähdeksi, josta tähtitieteilijät käyttävät
nimeä Venus illalla ja aamurusko aamulla.
Kyse ei ole tähdestä vaan planeetasta.
Joinain vuodenaikoina kointähti nousee horisontin ylle ja
on niin kirkas, että hetken luulisi auringon nousevan.
Kun kointähti nousee voi olla varma siitä,
että seuraavaksi nousee aurinko.
Pietari vertaa Raamatun profetioita
kointähden vaikutukseen sydämessämme.
Hän sanoo, että kun kiinnitämme katseemme kointähteen ja
se syttyy sydämessämme, niin se antaa täyden varmuuden siitä,
että Jeesus Kristus tulee Pojan kirkkaudessa takaisin.
Näin Pietari todistaa meille valtavan tärkeää asiaa:
me emme saa jättää Raamatun profetioita huomiotta.
Ongelmana on se, että Kristuksen ruumis on
jakautunut kahteen eri osaan. Pieni osa ihmisiä on profetiafanaatikkoja.
He sanovat mitä seuraavaksi tulee tapahtumaan.
Yleensä he ovat väärässä ja näin he horjuttavat uskoa
profetioihin ja saavat muun osan Kristuksen ruumista epäilemään niitä.
Muun osan Kristuksen ruumista muodostavat ne,
jotka eivät juuri tunne profetioita. Joko tieten tahtoen tai tietämättään
he elävät pimeydessä vaikka valoa on saatavilla.
Tämä vaikuttaa siihen miten elämme,
koska meidän on suostuttava Jumalan suunnitelmiin.
Se vaikuttaa myös siihen miten rukoilemme.
Monesti kristityt rukoilevat sellaista mikä on
vastoin Jumalan suunnitelmaa. Voit rukoilla vaikka kuinka paljon,
mutta rukoukseen ei vastata, koska Jumalalla on
ilmoitettu suunnitelma ja Hän toimii sen mukaan.
Eräskin pastori sanoi: "Jos rukoilemme kovasti,
niin ehkä Armageddon ei tapahdu." Mieletöntä, sillä Raamattu sanoo,
että Armageddon tulee tapahtumaan.
Vaikka kuinka rukoilisi niin se ei muutu.
Meidän on opittava rukoilemaan Jumalan tahdon mukaisesti.
Tämä on myös profetian päätehtäviä.
Meillä on ongelmia ymmärtää profetiaa ja selitän
mikä on mielestäni perusongelma. Sen ilmaisee 5 Mos 29:28,
jossa Mooses puhuu israelilaisille.
"Salatut asiat ovat vain Herran, meidän Jumalamme tiedossa,
mutta ne asiat, jotka Hän on ilmoittanut, on tarkoitettu meille
ja lapsillemme, että aina täyttäisimme tämän lain käskyt."
Mooses sanoo, että Jumalan Sanassa on kahdenlaisia asioita,
salattuja, jotka ovat vain Jumalan tiedossa ja asioita
jotka on ilmoitettu meidän tähtemme, jotta toimisimme niiden mukaan.
Meidän ei tule tuntea niitä vain teoriassa ja
paistatella päivää siksi, että tiedämme mitä tapahtuu
vaan elää niiden mukaisesti.
Profetioiden tulkitsijoiden ongelma on se, että he
keskittyvät salattuihin asioihin ja jättävät ilmoitetut asiat huomiotta.
Aina kun puhun profetioista, lopuksi joku tulee kysymään, että
"ennen, keskellä vai jälkeen?" eli tapahtuuko ylöstempaaminen
suuren ahdingon alussa, sen aikana vai sen lopussa?
Vastaan aina, etten tiedä. Se on salattu asia.
Jumala tuskin on ilmoittanut yksityiskohtia, koska
Hän on laatinut taistelustrategian, jota Hän ei paljasta vihollisilleen.
Profetiafanaatikkojen ongelma on se, että he
eivät välitä ilmoitetuista asioista.
Selkeä esimerkki ilmoitetusta asiasta on Mat 24:14:
"Tämän valtakunnan evankeliumi julistetaan kaikkialle maailmaan,
kaikille kansoille todistukseksi, ja sitten tulee loppu."
Apostolit kysyivät Jeesukselta mikä on merkkinä Sinun tulostasi
ja tämän maailman lopusta? Jeesus mainitsi useita merkkejä,
mutta sitten Hän antoi yhden merkin, Mat 24:14:
"Tämä valtakunnan evankeliumi julistetaan kaikkialle maailmaan,
kaikille kansoille todistukseksi, ja sitten tulee loppu."
Tämä on lopullinen ja ratkaiseva merkki maailman lopusta.
Ongelma on se, että profetioihin uppoutuneet ihmiset
eivät pane rikkaa ristiin evankeliumin julistamiseksi kaikille kansoille.
Jumalan Sanan ymmärtämiseksi
on oltava kuuliainen sille, mitä jo tiedetään.
Kun olet kuuliainen, Jumala lisää tietoa,
mutta ellet ole kuuliainen, Jumala ei anna sitäkään vertaa.
Kuuliaisuus sille mitä on jo ilmoitettu, on avain ymmärtää profetioita.
Ruthille ja minulle, kuten hän mainitsi,
tämä merkitsee evankeliumin julistamista kaikille kansoille.
Jumalan armosta julistamme sitä ainakin 120 kansakunnalle.
Julistamme eri tiedotusvälineiden kautta. En sano tätä kehuakseni
enkä julistustyömme mainostamiseksi vaan siksi,
että teemme jotain asian hyväksi. Mitä sinä teet?
Miten sinä olet mukana julistustoiminnassa?
Paavali sanoo Rom 11:25:
Kun muista kansoista koottava määrä on tullut täyteen,
Israel pelastuu.. Jos haluat Israelin pelastuvan, '
niin ala kiireesti koota muiden kansojen määrää täyteen,
koska Israel ei pelastu ennen kuin tämä on tapahtunut.
Raamattua ymmärtävät ne, jotka ovat kuuliaisia
sille mikä on selvästi ilmoitettu.
Ei kannata vaivata itseään asioilla joita emme ymmärrä.
Ei meidän pidä urkkia Jumalan salaisuuksia vaan
toimia sen mukaan mitä tiedämme.
Kun näin teemme, niin kokemukseni on, että
Jumala antaa lisää ymmärrystä tarpeen mukaan.
Ellet ole kuuliainen sille mitä jo tiedät, niin älä odota
Jumalan antavan lisää ymmärrystä. Hän ei anna sitä.
Lukemassamme 2 Piet jakeessa teemana on Jeesuksen tuleminen.
Selitän Uuden Testamentin kreikan sanaa, joka
tarkoittaa Jeesuksen tulemista.
Olen lukenut kreikkaa 10-vuotiaasta lähtien
ja olin kelpoinen opettamaan sitä yliopistossa.
Tämä ei tarkoita, että olisin aina oikeassa, mutta
minulla oikeus mielipiteeseeni.
Annan lyhyen oppitunnin kreikan sanasta, jota
säännöllisesti käännetään Jeesuksen tulemiseksi.
Sana on parousia, joka on johdettu verbistä parimi,
joka tarkoittaa "olla läsnä".
Kirjaimellisesti sana tarkoittaa "Jeesuksen läsnäolo".
Jos Jeesus on ollut poissa, Hän voi olla läsnä
vasta kun Hän tulee takaisin. Sana "läsnäolo" viittaa
Jeesuksen paluuseen ja paljon enempäänkin.
Sana ei tarkoita pelkästään sitä tapahtumaa, jolloin
Jeesus tulee takaisin vaan tuolloin vallitsevien asioiden tilaan.
Muutama esimerkki. Uudessa Testamentissa
sana on 17 kertaa merkityksessä "Jeesuksen paluu".
1 Kor 16:17 sanaa käytetään kun
Paavalin opetuslapsi Stefanas tulee hänen luokseen.
Paavali sanoo iloitsevansa Stefanaksen tulosta.
Hän palasi paikkaan, jossa Paavali oli.
Sana tarkoittaa, että iloitsen Stefanaksen läsnäolosta.
Kyse ei ollut vain Stefanaksen paluusta vaan
kaikesta mitä siitä seurasi.
Sama sana on 2 Kor 7:6 Tituksen tapauksessa.
Paavali sanoo, että Titus on palannut ja hän on täällä.
Sana on parousia.
Fil 1:26 Paavali kirjoittaa filippiläisille vankilasta.
"Saatte riemuita minusta, kun jälleen tulen luoksenne."
Kreikan sana tarkoittaa "läsnäolostani" eli olen jälleen läsnä luonanne.
Mielenkiintoista, että 2 Tes 2:9 käyttää samaa sanaa
antikristuksen tulosta.
Parousiaa ei käytetä vain Jeesuksen vaan myös antikristuksen tulosta.
Parousia ei siis ole vain pelkkä paluu
vaan laajempi käsite, joka paluusta syntyy.
Toivottavasti osasin selittää sen.
Vielä yksi esimerkki. Verbi esiintyy Joh 11:28 Lasaruksen haudalla.
Kun Jeesus oli palannut, Lasarus oli kuolleena haudassa ja
Martta meni tapaamaan Häntä ja Mariaa, joka tyypillisesti oli kotona.
Martta kutsui Mariaa: "Opettaja on täällä ja kutsuu sinua."
Kreikan sana tarkoittaa, että opettaja on paikalla ja kutsuu sinua.
Toivottavasti osasin selittää tämän, koska se antaa meille
hieman erilaisen käsityksen Jeesuksen paluusta ja
siitä käytetystä kielestä. Jeesuksen paluu ei siis tarkoita
vain pelkkää dramaattista tapahtumaa
vaan Hänen paluunsa seurauksia, jotka saattavat jatkua pitkään.
Käsitykseni on, mikä on loogista ja mahdollista,
että Herran tuloon liittyy tapahtumia,
jotka kestävät pitempään kuin vain pelkkä tuleminen.
Minusta näin pitääkin olla, koska kaikki Herran tuloon liittyvät
tapahtumat eivät voi tapahtua siinä samassa.
Seuraavaksi puhun, ja Jumala minua auttakoon,
kahdeksasta Israelin tulevaisuuteen liittyvästä välähdyksestä
eli kahdeksasta eri Raamatun kohdasta, joissa ennustetaan
mitä Israelille tapahtuu aikojen lopussa.
En ole erehtymätön, mutta kerron niin kuin minä asian ymmärrän
luettuani, pohdittuani, rukoiltuani ja etsittyäni Jumalaa.
Uskon, että Jumala on kutsunut minut tulkitsemaan Raamattua
nykymaailman valossa ja mitä on tulossa.
Näin uskon, mutta olette vapaita olemaan eri mieltä ja
saatatte jopa päästä taivaaseen, jos olette kanssani eri mieltä.
Raamattua lukiessani olen aina pyrkinyt olemaan objektiivinen.
Se johtuu filosofin taustastani, sillä filosofi lähestyy asioita näin:
Ensin etsitään faktat, analysoidaan ne ja tehdään johtopäätökset.
Raamatusta on vaikeaa olla objektiivinen, koska
monet meistä ovat kiinni perinteisissä tulkinnoissa,
jotka eivät ehkä ole kirjoitusten mukaisia.
Monilla on ennakkoluuloja ja asenteita, jotka
saattavat estää vastaanottamasta Jumalan sanaa objektiivisesti.
Esimerkki: Vuodesta toiseen toisen maailmasodan aikana
Egyptissä olin sairaalassa iho-ongelmien takia
mitä lääkärit eivät pystyneet parantamaan.
Menemättä yksityiskohtiin olin tuolloin valtavan masentunut,
koska olin jo kristitty, pelastunut ja saanut Pyhän Hengen kasteen.
Hoin itsekseni: "Tiedän, että Jumala parantaisi minut,
jos minulla olisi uskoa."
Sitten sanoin: "Mutta minulla ei ole uskoa."
Olin silloin epätoivon kuilun pohjalla.
Sitten kirkas toivonsäde paistoi pimeyteeni, Rom 10:17:
"Usko syntyy kuulemisesta, mutta kuulemisen synnyttää Kristuksen sana."
Sanoin itselleni, ylistä Herraa,
jos minulta puuttuu usko, voin saada sen.
Kun päätän kuunnella mitä Jumala sanoo Sanassaan, usko seuraa.
Otin sinisen kynän ja luin Raamatun kannesta kanteen ja
alleviivasin kaiken missä kerrottiin parantumisesta, terveydestä,
fyysisestä voimasta ja pitkästä iästä.
Tiedättekö mitä minulla oli kun olin päässyt loppuun?
Sininen Raamattu. Olin objektiivisesti vakuuttunut, että
Raamattu puhuu paljon paranemisesta.
Uskonnollinen taustani oli anglikaaninen.
En moiti anglikaanista kirkkoa,
mutta käytyäni kirkossa päivittäin kymmenen vuotta,
sunnuntaisin kahdesti, muodostin käsityksen, että
ollakseni hyvä kristitty oli syytä olla kurja (syntinen).
Lopulta ajattelin, etten olisin vähem- män onneton, jos en olisi kristitty.
Sitten Jumala kohtasi minut ihanasti keskellä yötä armeijan parakissa,
pelasti minut ja antoi minulle Pyhän Hengen kasteen.
Aloin ajatella eri tavoin. Riipuin silti yhä vanhoissa asenteissani.
Aina kun luin Raamatusta jotain, jossa sanotaan, että
Jumala haluaa sinun olevan terve, menestyvä ja siunattu,
ajattelin, että tämä on liian hyvää ollakseen totta.
En voinut uskoa sitä.
Eräänä päivänä istuin sairaalavuoteellani ja
sanoin taas itsekseni, että se on liian hyvää ollakseen totta.
Herra puhui minulle sisäisesti mutta selkeästi:
"Sano, kumpi on opettaja ja kumpi on oppilas?"
Vastasin: "Herra, Sinä olet opettaja ja minä oppilas."
Sitten Hän jatkoi: "Antaisitko Minun opettaa sinua?".
Ymmärsin, etten pystynyt ottamaan Jumalan Sanaa objektiivisesti
vanhojen ennakkokäsitysten takia, jotka olin mielessäni muodostanut.
Älä siis luule, että on aina helppoa ottaa vastaan Jumalan Sanan totuus.
Siihen tarvitaan aikaa ja rukousta
ja ehkä luopumista mieliteorioista ja olettamuksista
ja nöyrtymistä Jumalan Sanan edessä.
Näiden kertomusten jälkeen, jos Jumala suo,
otan esiin Israelin tulevaisuuteen liittyvät kahdeksan välähdystä.
Sanon "välähdyksiä tulevasta", koska profetiat tuskin antavat selkeän ja
täydellisen kuvan kaikista tulevista tapahtumista.
Uskon, että profetia keskittyy tiettyihin tapahtumiin ja tilanteisiin,
antaa niistä elävän kuvan ja siirtyy seuraavaan
tapahtumaan ja tilanteeseen.
Se mitä niiden väliin jää, jää usein paljastumatta.
Ensimmäisen välähdyksen olen otsikoinut "Ainutlaatuinen ahdinko",
josta Jumala Sana usein puhuu selvästi ja painokkaasti.
Katsomme aluksi Jer 30:3-7.
Tässä on selkeä ja erityinen ennustus siitä,
mitä Jumala tekee Israelille lopunaikoina,
koska luvun lopussa Herra sanoo
"vielä tulee aika, jolloin te sen tajuatte".
Kyse on siis profetiasta, jonka voi ymmärtää vasta viimeisinä päivinä.
Uskon, että elämme noita viimeisiä päiviä,
jolloin voimme ymmärtää profetian.
Näin sanoo Jeremia 30 jakeesta 3 eteenpäin:
"Katso, tulee aika, jolloin Minä tuon vankeudesta (tai maanpaosta)
kansani Israelin ja Juudan. Minä tuon heidät takaisin
siihen maahan, jonka annoin heidän isilleen,
ja he saavat sen jälleen omakseen."
On vain yksi maa, joka sopii kuvaukseen, Israel.
Jumala sanoo, että viimeisinä päivinä Hän tuo juutalaiset takaisin
siihen maahan ja he saavat sen jälleen omakseen.
Sanoipa Arafat, YK tai Yhdysvaltain hallitus mitä tahansa,
jämpti on niin, että he saavat sen maan jälleen omakseen.
Jumala on oikeassa ja muut väärässä, jos ovat eri mieltä.
Olen huomannut, että Amerikkalaisessa kulttuurissa
asiakas on aina oikeassa. Se on harhaanjohtavaa.
Vain Jumala on aina oikeassa.
Näin meidän tulisi asennoitua.
Hän on oikeassa ja me väärässä jos olemme eri mieltä.
Jumala on esitellyt mitä tuleman pitää,
juutalaisten paluun omaan maahan 1900 vuoden maanpaon jälkeen.
Näin Hän varoittaa mitä on tapahtuva.
Teidän, jotka harkitsette paluumuuttoa Israeliin
kannattaa kuunnella tämä varoitus.
Saatatte harkita asiaa uudelleen.
Ainakaan ei kannata tehdä sitä silmät suljettuina.
Näin sanoi Herra Israelista ja Juudasta: "Kauhun huuto kiirii:
rauha on mennyttä, vain pelkoa kaikkialla."
Israelin paluuta ei siis seuraa välitön rauha. Päinvastoin.
Israel on ollut kansakunta 45 (61) vuotta.
Sinä aikana ei ole ollut edes yhtä rauhan kuukautta.
Raamattu pitää paikkansa.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä